CELEX: 62016TN0411
Language: da
Date: 2016-07-31 00:00:00
Title: Sag T-411/16: Sag anlagt den 31. juli 2016 — Syriatel Mobile Telecom mod Rådet

3.10.2016   
            
            
               DA
            
            
               Den Europæiske Unions Tidende
            
            
               C 364/18
            
         
      Sag anlagt den 31. juli 2016 — Syriatel Mobile Telecom mod Rådet
      (Sag T-411/16)
      (2016/C 364/15)
      Processprog: fransk
      
         Parter
      
      
         Sagsøger: Syriatel Mobile Telecom (Joint Stock Company) (Damaskus, Syrien) (ved advokat E. Ruchat)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Sagsøgerens søgsmål antages til realitetsbehandling, og sagsøgeren gives medhold.
               
            
                  —
               
               
                  Afgørelse (FUSP) 2016/850 af 27. maj 2016 samt de efterfølgende retsakter til gennemførelse heraf annulleres følgelig, for så vidt som de angår sagsøgeren.
               
            
                  —
               
               
                  Rådet for Den Europæiske Union tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende vedrørende tilsidesættelse af retten til forsvar og retten til en effektiv retsbeskyttelse fastsat i artikel 6 og 13 i Konvention til beskyttelse af menneskerettigheder og grundlæggende frihedsrettigheder (herefter »EMRK«), i artikel 215 i traktaten om Den Europæiske Unions funktionsmåde (herefter »TEUF«) og i artikel 41 og 47 i Den Europæiske Unions charter om grundlæggende rettigheder.
               
            
                  2.
               
               
                  Andet anbringende vedrørende tilsidesættelse af begrundelsespligten for så vidt som den begrundelse, som Rådet har givet, ikke opfylder den forpligtelse, som påhviler Den Europæiske Unions institutioner, i henhold til EMRK’s artikel 6, artikel 296 TEUF og artikel 41 i Den Europæiske Unions charter om grundlæggende rettigheder.
               
            
                  3.
               
               
                  Tredje anbringende vedrørende den omstændighed, at Rådet har foretaget et åbenbart urigtigt skøn i forhold til sagsøgerens indblanding i finansieringen af det syriske styre.
               
            
                  4.
               
               
                  Fjerde anbringende vedrørende den omstændighed, at de anfægtede foranstaltninger på en uberettiget og uforholdsmæssig måde begrænser sagsøgerens grundlæggende rettigheder, og særligt hans ejendomsret som fastsat ved artikel 1 i den første tillægsprotokol til EMRK og artikel 17 i Den Europæiske Unions charter om grundlæggende rettigheder, og hans ret til respekt for sit omdømme fastsat ved EMRK’s artikel 8 og artikel 10, stk. 2.
               
            
                  5.
               
               
                  Femte anbringende vedrørende tilsidesættelse af Rådets retningslinjer af 2. december 2005 for gennemførelse og evaluering af restriktive foranstaltninger (sanktioner) inden for rammerne af EU’s fælles udenrigs- og sikkerhedspolitik (Rådets dokument 15114/05 af 2.12.2005).